user
ஈ. வெ. இராமசாமி கருத்துக்கள்  தரவும்.


assistant
இவர் ஈரோட்டில் வெங்கடப்ப நாயக்கர் – சின்னத்தாயி தம்பதியரின் மகனாக 1879ம் ஆண்டு செப்டம்பர் 17ம் நாள் பிறந்தார்.
பெரியாரின் தாய் மொழி கன்னடம் ஆகும். இவர் தமிழ், தெலுங்கு, கன்னடம் ஆகிய மூன்று திராவிட மொழிகளை பேசும் ஆற்றல் பெற்றவர்.
1898ம் ஆண்டு இவர் தமது 19வது வயதில், 13வயது கொண்ட நாகம்மை மணந்தார். 1915ல் அரசியலில் ஈடுபட்ட ஈ.வெ.ரா ஈரோட்டில் பிராமணரல்லாதோர் காங்கிரஸ் மாநாட்டை நடத்தினார்.
1918ல் ஈரோடு நகரசபை தலைவராக தேர்ந்தெடுக்கப்பட்டார். இவர் 1919ம் ஆண்டு காங்கிரஸில் இணைந்தார்.
1920ல் ஒத்துழையாமை இயக்கத்தில் ஈடுபட்டார். 1921ல் ஈரோட்டில் நடைபெற்ற கள்ளுக்கடை மறியலில் பெரியார் தம் மனைவி நாகம்மை மற்றும் தமக்கை கண்ணம்மா ஆகியோருடன் ஈடுபட்டார்.
இந்த கள்ளுக்கடை மறியலின் போது, தன் சொந்த தோப்பிலேயே 1000 தென்னை மரங்களை வெட்டி வீழ்த்தினார்.
1922ம் ஆண்டு சென்னை மாகாண காங்கிரஸ் கமிட்டியின் தலைவராக தேர்ந்தெடுக்கப்பட்டார்.
அதன் பின்னர் நடைபெற்ற கூட்டத்தில் திருப்பூர் அரசு பணிகளிலும், கல்வியிலும் இட ஒதுக்கீட்டை அமல்படுத்த வேண்டும் என்ற கோரிக்கையை வைத்தார்.
1924ம் ஆண்டு மார்ச் 3ம் நாள் கேரள மாநிலத்தில் உள்ள வைக்கம் என்ற ஊரில், தாழ்த்தப்பட்ட மக்களுக்காக ஆலய நுழைவு போராட்டம் நடத்தி வெற்றி பெற்றார்.
இதனால் அவர் வைக்கம் வீரர் என பாராட்டப்பட்டார். காங்கிரஸ் கட்சியில் இருக்கும் போதே அவர் பிராமணர் அல்லாதோரின் நலன் காக்க மே 2, 1924ல் குடியரசு என்ற தமிழ் வார இதழ் தொடங்கினார்.
1925ம் ஆண்டு வ.வே.சு. ஐயரின் சேரன் மாதேவி குருகுலத்தில் நிலவிய வருணாசிரம நடவடிக்கையை பெரியார் எதிர்த்தார்.
நவம்பர் 1925ல் காஞ்சிபுரத்தில் திரு.வி.க தலைமையில் நடைபெற்ற மாநில காங்கிரஸ் மாநாட்டில் பெரியார் கொண்டு வந்த வகுப்புவாரி பிரதிநிதித்துவக் கொள்கையை காங்கிரஸ் ஏற்க மறுத்ததால், பெரியார் காங்கிரஸில் இருந்து விலகினார்.
1925ம் ஆண்டு காங்கிரஸ் கட்சியிலிருந்து விலகிய பின்னர் சுயமரியாதை இயக்கத்தை தொடங்கினார்.
1929ல் சுயமரியாதை இயக்கத்தின் முதல் மாநாடு செங்கல்பட்டில் நடைபெற்றது.
அதில் சவுந்தர பாண்டியனார் குத்தூசி குருசாமி, மூவலூர் ராமாமிர்தம் அம்மையார் போன்றோர் பங்கேற்றனர்.
1926ல் “திராவிடன்” பத்திரிக்கையின் ஆசிரியராகப் பொறுப்பேற்றார். 1928 நவம்பர் 7ல் “Revolt” என்ற ஆங்கில இதழைத் தொடங்கினார்.
1930 ஜனவரியில் குடும்பக் கட்டுப்பாடு” பற்றிய புத்தகத்தை வெளியிட்டு, இந்தியாவிலேயே முதன் முதலாக மக்கள் தொகை கட்டுப்படுத்த மக்களிடம் விழிப்புணர்வை ஏற்படுத்தினார்.
1930, மே 11-ல் பெரியாரின் மனைவி நாகம்மை காலமானார்.
1933ம் ஆண்டு குடியரசு வார இதழ் ஆங்கிலேய அரசாங்கத்தால் தடை செய்யப்பட்டதால், 20.11.1933 அன்று “புரட்சி” என்ற வார இதழைத் தொடங்கினார்.
1934ம் ஆண்டு முதல் நீதிக்கட்சி ஆதரிக்க துவங்கிய ஈ.வெ.ரா. ஜனவரி 12, 1934ல் பகுத்தறிவு என்ற தமிழ் வார இதழை வெளியிட்டார்.
இதில் முதன் முதலாக எழுத்துச் சீர்த்திருத்தம் செய்தார். தமிழ் எழுத்துக்களில் 14 எழுத்துக்களை குறைந்தார்.
ஜூன் 1, 1935ல் நீதிக்கட்சியால் ஆரம்பிக்கப்பட்ட விடுதலை வார இதழை பெரியார் ஜனவரி 1,1937 அன்று தினசரி செய்தித்தாளாக வெளியிட்டார்.
1937ல் இராஜாஜி அரசால் பள்ளிகளில் இந்தி கட்டாயமாக்கப்படுவதை எதிர்த்து சிறை சென்றார்.
நவம்பர் 13, 1938ல் சென்னையில் மறைமலையடிகளின் மகள் நீலாம்பிகை அம்மையார் தலைமையில் நடை பெற்ற மகளிர் மாநாட்டில், ஈ.வேராவுக்கு “பெரியார்” எனும் பட்டம் வழங்கப்பட்டது.
இவர் டிசம்பர் 29,1938ல் நீதிக் கட்சியின் தலைவரானார். இவர் 1939ல் திராவிட இன ஒற்றுமை மாநாடு மூலம் திராவிட நாடு கோரிக்கை எழுப்பினார்.
1944ம் ஆண்டு ஆகஸ்டு 27 அன்று சேலத்தில் நடத்த நீதிக்கட்சி மாநாட்டில், அண்ணாதுரையின் தீர்மானத்தின் படி, நீதிக் கட்சியின் பெயர் “திராவிடர் கழகம்” என மாற்றம் செய்யப்பட்டது.
1949ல் 70 வயதான பெரியார் 28 வயதுடைய மணியம்மையை திருமணம் செய்து கொண்டார்.
1957ல் சாதியை ஒழிக்க தேசப்பட எரிப்பு மற்றும் கோயில்களில் சாதி ஆதிக்கம் ஒழியும் இயக்கத்தை நடத்தினார்.
இவரின் சமுதாயப் பங்களிப்பை பாராட்டி 1970ம் அண்டு ஜூன் 27ம் நாள் ஐ.நா.வின் யுனெஸ்கோ நிறுவனம் “புத்துலக தொலை நோக்காளர்”, “தென்கிழக்கு ஆசியாவின் சாக்ரடீஸ்”, “சமூக சீர்த்திருத்த இயக்கத்தின் தந்தை”, அறியாமை, மூடநம்பிக்கை, அர்த்த மற்ற சம்பிரதாயங்கள் மற்றும் பழக்க வழக்கங்கள் ஆகியவற்றின் எதிரி என்று பாராட்டி சான்றிதழ் வழங்கியுள்ளது.
1970ல் உண்மை என்ற மாதம் இருமுறை இதழானது திருச்சியில் பெரியாரால் துவக்கப்பட்டது.
இவர் 1970ல் அனைவரையும் அர்ச்சகராக்கும் போராட்டத்தை நடத்தினார்.                                                   
 மொழியின் பெருமையும் எழுத்துகளின் மேன்மையும் அவை எளிதில் கற்றுக் கொள்ளக்கூடியனவாக இருப்பதைப் பொறுத்தே அமைகின்றன.எனவே, காலவளர்ச்சிக்கேற்பத் தமிழ் எழுத்துகளைச் சீரமைக்கத் தயங்கக் கூடாது என்று பெரியார் கருதினார்.
“மொழி என்பது உலகின் போட்டி, போராட்டத்திற்கு ஒரு போர்க்கருவியாகும்; அக்கருவிகள் காலத்திற்கேற்ப மாற்றப்பட வேண்டும்; அவ்வப்பொழுது கண்டுபிடித்துக் கைக்கொள்ள வேண்டும்” என்றார். அம்மாற்றத்திற்கான முயற்சியையும் பெரியார் மேற்கொண்டார்.
உயிர் எழுத்துகளில் ‘ஐ’ என்பதனை ‘அய்’ எனவும். ‘ஔ’ என்பதனை ‘அவ்’ எனவும் சீரமைத்தார் (ஐயா அய்யா, ஒளவை அவ்வை).
அதுபோலவே, மெய்யெழுத்துக்களில் சில எழுத்துகளைக் குறைப்பதன் வாயிலாகத் தமிழ் எழுத்துகளின் எண்ணிக்கையைக் குறைக்கலாம் என்றார்;
அவ்வாறு குறைப்பதால் தமிழ்மொழி கற்பதற்கும் தட்டச்சு செய்வதற்கும் எளிதாகும் எனக் கருதினார். இச்சீரமைப்புக்கான மாற்று எழுத்துருக்களையும் (வரி வடிவம்) உருவாக்கினார்.
கால வளர்ச்சிக்கு இத்தகு மொழிச் சீரமைப்புகள் தேவை என்று கருதினார். பெரியாரின் இக்கருத்தின் சில கூறுகளை 1978ஆம் ஆண்டு தமிழக அரசு நடைமுறைப்படுத்தியது.                                                 
பொன்மொழிகள்                                                                                                                                                                        
யார் சொல்லி இருந்தாலும்..
எங்கு படித்திருந்தாலும்..
நானே சொல்லி இருந்தாலும்..
உன் அறிவுக்கும்..
பொது அறிவுக்கும்
பொருந்தாத எதையும் நம்பாதே.

ஒருவனின் வாழ்வை
அழகுபடுத்துவது அவனின்
அறிவும் மானமும் தான்
இவை இரண்டும்
ஒருவனிடம் எப்போதும்
இருக்க வேண்டும்.